VL: Kiriku hädad on hoopis mujal. Kui kaks suve tagasi tuuridega peale hakkasime, siis selgus, et sageli ei julge inimene üldse kiriku uksest sisse tulla. Ta on võõrdunud kirikust. Mind hämmastas näiteks Tallinnas see, et on kirikuid, kus inimene peab kirikusse sisenemiseks raha maksma. Mujal ilmas pole ma sellist asja kohanud, kirikute uksed on pidevalt lahti ja inimesi ootamas. Võib-olla tegin praegu kirikule liiga. Reeglina on kirikus ikkagi sümpaatne kontserte teha. Lihtsalt sümpaatne.